Ina ni Michitsuna

Si **Fujiwara no Michitsuna no Haha** (藤原道綱母,  935–995) sarong pararawitdawit nin waka kan panahon nin tahaw na Heian.Siya nasa kabangaan kan saiyang treynta anyos kan siya nagpoon na magsurat kan saiyang journal na *[[Kagerō Nikki]],* na isinurat sa kumbinasyon nin mga rawitdawit asin prosa sa waka. An saiyang talaarawan nagtao nin akses sa eksperyensya nin sarong babaye kan sangribong taon na an nakaagi, na may mga rawitdawit na saiyang isinurat na malinaw na nagpapagirumdom kan nakaagi . An mga rawitdawit na ini nagpaabot kan buhay nin sarong nobleng babae durante kan Panahon nin Heian. Saro siya sa *[[Bijin#Nihon Sandai Bijin (An Tolong Kagayunan kan Hapon)|Nihon Sandai Bijin]]* (An Tolong Kagayunan kan Hapon). An saiyang tunay na pangaran dai aram kan kasaysayan.                                                                                                                                                                              

## Pangaran
Mantang an saiyang tunay na pangaran dai aram kan kasaysayan, siya midbid sa pangaran na "Fujiwara no Michitsuna no Haha," na an boot sabihon "Ina ni Michitsuna kan Angkan nin Fujiwara".

## Buhay
Siya an aking babae kan sarong gobernador probinsyal, si Fujiwara no Tomoyasu, sarong miyembro kan nasa tahaw na ranggo na aristokrasya kan panahon nin Heian (794–1185) na kun saen hale an mga lalaki na nagsirbe bilang mga gobernador probinsyal. Huli sa saiyang mas hababang nobleza, siya nagin sarong kasaroan sa edad na disinuebe asin dangan naagom si Fujiwara no Kaneie na kan huri na-promote sa Sesshō. An Ina ni Michitsuna iyo an ikaduwang agom ni Kaneie asin ina nin saro sanang aki. An saiyang masakit na relasyon ki Kaneie an nagpangyari saiya na mag-isip na magin sarong madre; alagad, an saiyang aki asin an iba pa sa saiyang pamilya nakumbinsir siya na dai

## Karera
An Ina ni Mitchitsuna sarong maimpluwensyang marhay asin iginagalang na marhay na pararawitdawit, na pagkatapos kan saiyang kagadanan nginaranan na miyembro kan parehong  ni Fujiwara no Norikane asin  kan dai isi na tao. Parehong mga prestihiyosong marhay na grupo nin mga pararawitdawit na Hapon, na nagseserbing mga sequel sa orihinal na Thirty-Six Immortals ni Fujiwara no Kintō  na nagtatakop kan Nara asin Early Heian Eras

An Ina ni Michitsuna tinawan man nin kredito sa pagpahiwas kan potensyal kan pagsurat nin kana prosa sa pagmukna nin sarong bagong porma nin sikolohikal na pag-eksplorar asin pagpahayag kan sadiri, na nagin impluwensya para sa Lady Murasaki na popular na marhay na *[[An Osipon ni Genji|Tale of Genji]]*.

Siya an nagsurat kan *[[Kagerō Nikki]]*, sarong klasiko kan Nikki bungaku; an talaarawan nagrekord kan saiyang bakong maogmang pag-agom ki Fujiwara no Kaneie na nagserbing Sesshō asin Kampaku. An talaarawan igwa nin pagduon sa sosyal na relasyon kan ina ni Michitsuna partikularmente. Sarong autobiograpiya nin 20 taon kan saiyang buhay (poon 954 sagkod 974), an journal isinurat sa tolong tomo asin orog pang pinagbanga sa taon; mayo nin aram manungod sa saiyang relasyon ki Kaneie sa mga huring dekada kan saiyang buhay.

## Pagkasal sa korte
An mga kasal sa korte kan Heian inareglar asin parateng poligamo. An sarong lalaki pwedeng magkaigwa nin nagkapirang agom, dawa ngani an sarong babae pwedeng magkaigwa nin saro sanang agom. Dai kinaipuhan an sarong pormal na seremonya; imbes, an mga detalye kan kasal pinagkaoroyonan nin pribado sa pag-oltanan kan ama kan nobya asin kan saiyang paraagom. An mga babae parati nabubuhay na suway sa saindang mga agom pagkatapos kan kasal asin nagpapadakula nin mga paramana kan saindang pag-agom. An diborsio ordinaryo asin bakong komplikado, na dai nangangaipo nin iba kundi an pag-ontok sa pagdalaw sa mag-agom, huling an mag-agom dai nakagakod sa ano man na legal na kontrata. An duwang partido libreng magpakasal giraray pagkatapos. 
An halaga nin sarong babae sa pag-agom nakadepende sa sosyal na kamugtakan kan saiyang ama asin ina: an mga babae na may angay na kamugtakan bihira asin pinapahalagahan.

## Mga Relasyon
*Fujiwara no Tomoyasu (藤原倫寧) (d. 977): Ama kan Ina ni Michitsuna. Siya sarong opisyal kan korte kan kabangaan kan Panahon nin Heian. Siya nagkakapot sa titulong Shoshiinoge (Senior Fourth Rank, Lower Grade). Kan panahon kan kasal kan Ina ni Michitsuna, siya naglilingkod sa irarom ni Kaneie sa Opisina kan Wala na Guardia Militar.
*Fujiwara no Nagato (949–c. 1009): Sarong pararawitdawit kan kabangaan kan panahon nin Heian, na midbid man sa apod na Fujiwara no Nagayoshi. Mas nguhod na tugang sa ina kan Ina ni Michitsuna.
*Fujiwara no Kaneie (929–990): Agom kan Ina ni Michitsuna.
*Michitsuna (955–1020): aki ni Fujiwara no Kaneie asin an Ina ni Michitsuna.

## See also
*Mga rawitdawit na Waka
*Kagerō Nikki
*Literaturang Heian

## Mga toltolan

## Mga panluwas na takod
*